Борко Дуроњић
Борко Дуроњић (Бања Лука, 24. септембра 1997) професионални је фудбалер који тренутно наступа за Радник из Сурдулице. Бивши је кадетски и омладински репрезентативац Србије.

Каријера 
Дуроњић је поникао у фудбалском клубу Борац из Бања Луке. У ОФК Београд је стигао преко Црвене звезде почетком 2014. године. До краја сезоне наступао је за кадетску и омладинску екипу овог клуба, а потом је од наредног лета прикључен првом тиму. У Суперлиги Србије дебитовао је 10. августа 2014. године, заменивши Дејана Дражића у другом полувремену утакмице против Војводине. Свој први гол у сениорској конкуренцији, Дуроњић је постигао против Црвене звезде, 29. новембра исте године. У стрелце се уписао на у последњој утакмици сезоне, против Јагодине. Током сезоне 2015/16, Дуроњић је забележио укупно 20 наступа у оба домаћа такмичења и није се уписивао у стрелце. До краја 2016, Дуроњић је такође погодио у ремију sa Динамом из Врања, у оквиру 8. кола Прве лиге Србије за сезону 2016/17.

Средином јануара 2017, Дуроњић је прешао у Вождовац и потписао вишегодишњи уговор са овим клубом. До краја сезоне 2016/17, два пута је наступио у Суперлиги једном у Купу Србије. Наредне сезоне се усталио у првој постави екипе тренера Илије Столице. Свој први гол за овај клуб постигао је у победи од 3 : 1 над Партизаном 9. августа 2017. године.

Крајем јуна 2019, Дуроњић је потписао уговор са екипом ТСЦ из Бачке Тополе. За тај клуб наступао је пуне две сезоне, а затим је потписао за Раднички из Ниша. У јануару 2022. прешао је у Радник из Сурдулице.

Репрезентација 
Дуроњић је прошао све селекције Србије, а био је и капитен млађе омладинске репрезентације. Наступао је и у квалификацијама за омладинско европско првенство у Немачкој, постигавши два гола у утакмици против Црне Горе 26. марта 2016. године.

Дуроњић се, у октобру 2018, нашао на списку играча селекције Србије до 23 године старости, под вођством Милана Обрадовића, за пријатељску утакмицу против репрезентације Француске у узрасту до 20 година. На том сусрету, одиграном 15. октобра 2018, у игру је ушао током другог полувремена уместо Огњена Ђуричина.

Начин игре 
Дуроњић је 171 центиметар високи нападач, а најчешће наступа на позицији левог крила. Одликују га брзина и експлозивност, па се неретко одлучује за диблинг и соло продор. Боље се сналази десном ногом и често гради позицију за шут уласком у средину терена. Иако су му крилне позиције природније, у одређеним тактичким варијантама може да одигра као најистуренији нападач, или полушпиц.

Статистика

Клупска

Референце

Спољашње везе 

 
 
 
 
 
 
 
 

Рођени 1997.
Спортисти из Бање Луке
Српски фудбалери
Српски спортисти из Босне и Херцеговине
Фудбалери ОФК Београда
Фудбалери Вождовца
Фудбалери ТСЦ Бачке Тополе
Фудбалери Радничког Ниш
Фудбалери Радника Сурдулице
Фудбалери Прве лиге Србије
Фудбалери Суперлиге Србије
Крилни играчи у фудбалу